**Høring - Læringsmål i ny spesialistutdanning for leger: De kliniske fagene i del 1**

Norsk forening for fysikalsk medisin og rehabilitering og Spesialitetskomiteen for fysikalsk medisin og rehabilitering har den 19.09.16 i fellesskap gjennomgått høring vedrørende læringsmål i ny spesialistutdanning for leger: de kliniske fagene i del 1.

Direktoratet ber om innspill på om valg og utforming av læringsmål er dekkende for kompetansebehovene i årene fremover, er godt forankret i kunnskapsgrunnlag og praksis for de respektive temaene, og er praktisk gjennomførbare.

Vi opplever at det er satt opp konkrete læringsmål som dekker sentrale tema under første del av legespesialistutdanningen. Praksis vektlegges høyt og dette støtter vi. I tillegg ser vi det som positivt at det presiseres at mye av læringsaktiviteten skal skje under veiledning i modul 1. Vi mener foreslåtte læringsmål med konkrete delmål vil være med på å heve kvaliteten på første del av spesialistutdanningen. Vi stiller likevel spørsmål ved om det er realistisk at LIS skal klare å oppnå alle læringsmål i det fagområdet hvor vedkommende kun har 3 måneders tjeneste da en del tid vil gå bort til vaktarbeid, kurs, ferie etc.

Bergen 19.09.16

På vegne av NFFR På vegne av spesialitetskomiteen i fysikalsk medisin og rehabilitering

Marianne Wesnes Hanne Langseth Næss

Leder Nestleder